30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/29 
Πρόταση κανονισμού (ΕΟΚ) του Συμβουλίου που θεσπίζει γενικούς υγειονομικούς κανόνες για 
την παραγωγή και τη διάθεση στην αγορά προϊόντων ζωικής προέλευσης και ειδικούς 
υγειονομικούς κανόνες για ορισμένα προϊόντα ζωικής προέλευσης 
COM(89) 492 τελικό 
(Υποβληθείσα από την Επιτροπή στις 30 Οκτωβρίου 1989) 
(89/C 327/04) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη Συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43 αυτής, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι προϊόντα ζωικής προέλευσης περιλαμβάνονται στον 
κατάλογο των προϊόντων στο παράρτημα II της συνθήκης· 
ότι η παραγωγή και η διάθεση στην αγορά προϊόντων ζωικής 
προέλευσης αποτελεί πηγή εισοδήματος για μέρος του γεωρ­
γικού πληθυσμού* 
ότι, για να εξασφαλιστεί η ορθολογική ανάπτυξη του εν λόγω 
τομέα και για να αυξηθεί η παραγωγικότητα, πρέπει να 
θεσπιστούν σε κοινοτικό επίπεδο υγειονομικοί κανόνες όσον 
αφορά την παραγωγή και τη διάθεση στην αγορά προϊόντων 
ζωικής προέλευσης· 
ότι η Κοινότητα πρόκειται να θεσπίσει μέτρα που αποσκο­
πούν στη δημιουργία της εσωτερικής αγοράς, κατά τη 
διάρκεια περιόδου που λήγει στις 31 Δεκεμβρίου 1992· 
ότι η ελεύθερη κυκλοφορία γεωργικών προϊόντων αποτελεί 
βασικό χαρακτηριστικό της κοινής οργάνωσης αγοράς και 
θα πρέπει να διευκολύνει την ορθολογική ανάπτυξη της 
γεωργικής παραγωγής και τη χρησιμοποίηση των παραγό­
ντων παραγωγής· 
ότι η επεξεργασία των προϊόντων ζωικής προέλευσης πρέπει 
να πραγματοποιείται κάτω από καλές συνθήκες υγιεινής έτσι 
ώστε να μην υπάρχουν κίνδυνοι για τη δημόσια υγεία και ότι 
είναι σκόπιμο να θεσπιστούν γενικοί κανόνες για να εξασφα­
λιστεί η προμήθεια ασφαλών προϊόντων υψηλής ποιότητας 
στους καταναλωτές· 
ότι έχουν θεσπιστεί ειδικοί κοινοτικοί υγειονομικοί κανόνες 
για ορισμένα προϊόντα ζωικής προέλευσης, ιδίως για το 
κρέας, τα προϊόντα με βάση το κρέας, το κρέας πουλερικών, 
τον κιμά και το θερμικά επεξεργασμένο γάλα· ότι, επιπλέον, 
είναι απαραίτητο να θεσπιστούν ειδικοί υγειονομικοί κανόνες 
για τα προϊόντα ζωικής προέλευσης για τα οποία δεν υπάρ­
χουν ακόμα ειδικοί κοινοτικοί υγειονομικοί κανόνες· 
ότι είναι αναγκαίο να εξασφαλιστεί η διάθεση στην αγορά 
μόνον ασφαλών προϊόντων ζωικής προέλευσης και να ορι­στούν διαδικασίες για την απόσυρση προϊόντων ζωικής 
προέλευσης από την αγορά, όταν υπάρχει κίνδυνος να 
βλάψουν τη δημόσια υγεία, και να ληφθούν κατάλληλα μέτρα 
σε κοινοτικό επίπεδο· 
ότι οι διατάξεις του κεφαλαίου II του παρόντος κανονισμού 
πρέπει να αναθεωρούνται μετά την θέσπιση από το Συμβούλιο 
οριζόντιας νομοθεσίας για θέματα υγιεινής των ζωοτρο­
φών 
ότι θα πρέπει να ανατεθεί στην Επιτροπή η λήψη των μέτρων 
εφαρμογής του παρόντος κανονισμού· ότι για το σκοπό αυτό 
πρέπει να προβλεφθούν τρόποι για τη στενή και αποτελεσμα­
τική συνεργασία μεταξύ της Επιτροπής και των κρατών 
μελών στα πλαίσια της Μόνιμης Κτηνιατρικής Επιτροπής, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
ΚΕΦΑΛΑΙΟ Ι 
Γενικές διατάξεις 
Άρθρο 4 
1. Ο παρών κανονισμός θεσπίζει: 
— γενικούς υγειονομικούς κανόνες για την παραγωγή και τη 
διάθεση στην αγορά προϊόντων ζωικής προέλευσης, 
— ειδικούς υγειονομικούς κανόνες για την παραγωγή και τη 
διάθεση στην αγορά προϊόντων ζωικής προέλευσης τα 
οποία επί του παρόντος δεν διέπονται από κοινοτικούς 
υγειονομικούς κανόνες. 
2. Οι διατάξεις του παρόντος κανονισμού εφαρμόζονται 
με την επιφύλαξη μελλοντικής οριζόντιας νομοθεσίας σε 
θέματα υγιεινής των ζωοτροφών. 
Άρθρο 2 
Για τους σκοπούς του παρόντος κανονισμού νοούνται ως: 
— «προϊόντα ζωικής προέλευσης»: τα προϊόντα που προέρ­
χονται άμεσα ή έμμεσα από ζώα, είτε έχουν υποστεί 
μεταποίηση είτε όχι, κ at τα οποία προορίζονται για 
ανθρώπινη κατανάλωση, 
— «ζώα»: όλα τα είδη ζώων, 
Αριθ. C 327/30 Επίσημη Εφημερίδα των Ευρωπαϊκών Κοινοτήτων 30. 12. 89 
— «επεξεργασία»: επεξεργασία για να εξασφαλιστεί ένας 
ορισμένος βαθμός διατήρησης· ωστόσο, μόνο διατήρηση 
με απλή ψύξη ή κατάψυξη δεν θεωρείται επεξεργασία, 
— «εγκατάσταση»: κάθε χώρος στον οποίο τα προϊόντα 
ζωικής προέλευσης παρασκευάζονται, μεταποιούνται, 
περιτυλίγονται, συσκευάζονται ή αποθηκεύονται, 
— «αρμόδια αρχή»: η υγειονομική αρχή που υποδεικνύεται 
από το κράτος μέλος. 
ΚΕΦΑΛΑΙΟ II 
Γενικοί υγειονομικοί κανόνες 
Άρθρο 3 
Τα προϊόντα ζωικής προέλευσης μπορεί να διατεθούν στην 
αγορά ή να χρησιμοποιηθούν σαν συστατικά μόνο εφόσον: 
1. Προέρχονται από ζώα τα οποία δεν πάσχουν από ασθέ­
νειες που μπορούν να μεταδοθούν στους ανθρώπους μέσω 
του προϊόντος ζωικής προέλευσης. 
2. Είναι κατάλληλα για τη χρήση για την οποία προορίζο­
νται και δεν υπάρχει πιθανότητα να θέσουν σε κίνδυνο τη 
δημόσια υγεία. 
3. Έχουν ληφθεί κάτω από καλές συνθήκες υγιεινής και 
έχουν θεωρηθεί κατάλληλα για ανθρώπινη κατανά­
λωση. 
4. Πληρούν τους υγειονομικούς κανόνες της Κοινότητας 
και ιδίως τις διατάξεις που περιλαμβάνονται στους 
ειδικούς κοινοτικούς υγειονομικούς κανόνες ή, ελλείψει 
αυτών, στο κεφάλαιο III. 
Άρθρο 4 
1. Οι παρασκευαστές προϊόντων ζωικής προέλευσης λαμ­
βάνουν όλα τα μέτρα που είναι απαραίτητα για να αποφευχθεί 
η θέση σε κίνδυνο της δημόσιας υγείας, και ιδίως: 
— εντοπίζουν και ελέγχουν τα σημεία αυξημένου κινδύνου 
στις εγκαταστάσεις, 
— λαμβάνουν δείγματα για εξέταση σε εργαστήριο που έχει 
εγκριθεί από την αρμόδια αρχή, προκειμένου να ελέγξουν 
τις εργασίες καθαρισμού και απολύμανσης καθώς και τη 
συμμόρφωση με τα μικροβιολογικά και άλλα κριτήρια 
που περιλαμβάνονται στους ειδικούς υγειονομικούς κανό­
νες ή ορίζονται σύμφωνα με το άρθρο 24, 
— καταγράφουν και φυλάσσουν τα αποτελέσματα των δια­
φόρων ελέγχων και δοκιμασιών προς υποβολή στις αρμό­
διες αρχές, για περίοδο τουλάχιστον δύο ετών. 
2. Αν προκύψει, από τον εργαστηριακό έλεγχο ή από 
άλλες πληροφορίες που διαθέτει ο παρασκευαστής, ότι 
υπάρχει σοβαρός κίνδυνος για την υγεία, οι υπεύθυνοι για τη 
διαχείριση πρέπει να ενημερώσουν αμέσως την αρμόδια αρχή 
η οποία θα λάβει τα κατάλληλα μέτρα σύμφωνα με το 
άρθρο 5. Άρθρο 5 
1. Αν προκύψει, από πληροφορίες που διαθέτει ο παρα­
σκευαστής ή από τους ελέγχους που διενεργούνται από την 
αρμόδια αρχή, ότι υπάρχει άμεσος κίνδυνος για τη δημόσια 
υγεία ο παρασκευαστής πρέπει, μετά από αίτηση της αρμό­
διας αρχής, να αποσύρει το σχετικό φορτίο και, εφόσον είναι 
απαραίτητο, άλλα φορτία από την αγορά. Η αρμόδια αρχή 
πρέπει αμέσως να αρχίσει έρευνες και να λάβει τα κατάλληλα 
μέτρα. Τα μέτρα αυτά μπορούν να περιλαμβάνουν απαγόρευ­
ση της εμπορίας των προϊόντων έως ότου πραγματοποιηθούν 
οι βελτιώσεις που απαιτούνται από την αρμόδια αρχή. 
2. Η αρμόδια αρχή λαμβάνει όλα τα μέτρα που είναι 
απαραίτητα για να εξασφαλίσει την απόσυρση όλων των 
φορτίων που είχαν ήδη διατεθεί στην αγορά. 
3. Τα φορτία που αποσύρονται παραμένουν υπό την επί­
βλεψη και τον έλεγχο της αρμόδιας αρχής έως ότου κατα­
στραφούν, χρησιμοποιηθούν για άλλους σκοπούς εκτός της 
ανθρώπινης κατανάλωσης ή, μετά από άδεια της αρμόδιας 
αρχής, μεταποιηθούν με κατάλληλο τρόπο ώστε να κατα­
στούν ασφαλή. 
4. Οι κανόνες εφαρμογής του παρόντος άρθρου ορίζονται 
σύμφωνα με τη διαδικασία που αναφέρεται στο άρθρο 24. 
Άρθρο 6 
1. Κάθε κράτος μέλος πληροφορεί αμέσως την Επιτροπή 
και τα άλλα κράτη μέλη σε περίπτωση που υπάρχουν 
υπόνοιες ή έχει διαπιστωθεί η ύπαρξη στην επικράτεια του 
προβλημάτων τα οποία ενδέχεται να θέσουν σε κίνδυνο τη 
δημόσια υγεία. Ενημερώνει επίσης την Επιτροπή και τα άλλα 
κράτη μέλη σχετικά με τα μέτρα που έχει εφαρμόσει. Τα 
μέτρα πρέπει να είναι τέτοια ώστε να αποφεύγεται κάθε 
κίνδυνος για τη δημόσια υγεία. 
2. Μετά τη λήψη των πληροφοριών που αναφέρονται στην 
παράγραφο 1, εκπρόσωποι της Επιτροπής μπορούν, σε 
συνεργασία με την αρμόδια αρχή, να επισκεφθούν αμέσως 
τη σχετική εγκατάσταση ή περιοχή και να διενεργήσουν 
έρευνα. 
Αν η Επιτροπή θεωρήσει ότι τα μέτρα που εφαρμόζονται 
δυνάμει της παραγράφου 1 δεν επαρκούν, η Επιτροπή λαμ­
βάνει απόφαση, το ταχύτερο δυνατό, η οποία επιβάλλει τα 
μέτρα που θεωρούνται κατάλληλα για την περίσταση. 
3. Οι κανόνες εφαρμογής του παρόντος άρθρου, και 
ιδιαίτερα κατάλογος των υγειονομικών προβλημάτων που 
θεωρούνται σοβαρά, ορίζονται σύμφωνα με διαδικασία που 
αναφέρεται στο άρθρο 24. 
Άρθρο 7 
Ι. Αν ένα κράτος μέλος θεωρεί ότι έχει προκύψει ή 
ενδέχεται να έχει προκύψει μία από τις καταστάσεις που 
αναφέρονται στο άρθρο 6 παράγραφος 1 σε άλλο κράτος 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/31 
μέλος και ότι η αρμόδια αρχή του τελευταίου κράτους μέλους 
δεν έχει λάβει τα κατάλληλα μέτρα, το κράτος μέλος 
ενημερώνει αμέσως την Επιτροπή. 
2. Στις περιπτώσεις που αναφέρονται στην παράγραφο 1 
εφαρμόζονται οι διατάξεις του άρθρου 6 παράγραφος 2. 
Άρθρο 8 
1. Η Επιτροπή ζητεί, το ταχύτερο δυνατόν, από την 
επιτροπή που προβλέπεται στο άρθρο 22 να εξετάσει την 
κατάσταση. Η Επιτροπή, μπορεί σύμφωνα με τη διαδικασία 
που αναφέρεται στο άρθρο 23, να επιβεβαιώσει, να τροποποι­
ήσει ή να αναστείλει την απόφαση που αναφέρεται στο 
άρθρο 6 παράγραφος 2 ή μπορεί να αποφασίσει να επιβάλει 
στο σχετικό κράτος μέλος τα μέτρα που κρίνονται κατάλ­
ληλα για την περίσταση. 
2. Σε εξαιρετικά σοβαρές περιπτώσεις, και ιδίως όταν το 
σχετικό κράτος μέλος δεν είναι σε θέση να εφαρμόσει τα 
μέτρα που θεωρούνται απαραίτητα, η Επιτροπή μπορεί, 
βάσει της διαδικασίας που αναφέρεται στο άρθρο 23, να 
επιτρέψει σε άλλα κράτη μέλη να λάβουν κατάλληλα 
μέτρα. 
Άρθρο 9 
Η Επιτροπή επιτηρεί την κατάσταση αποστέλλοντας, εφό­
σον είναι απαραίτητο, εκπροσώπους στη σχετική εγκατά­
σταση ή περιοχή, και, σύμφωνα με τη διαδικασία που 
αναφέρεται στο άρθρο 23, τροποποιεί ή αναστέλλει τις 
αποφάσεις που αναφέρονται στο άρθρο 6 παράγραφος 2 και 
το άρθρο 7 ανάλογα με τις εξελίξεις. 
Άρθρο 10 
Σε περίπτωση που προκύπτουν ή ενδέχεται να προκύψουν 
υγειονομικά προβλήματα σε ορισμένα ή σε όλα τα κράτη 
μέλη η Επιτροπή, σύμφωνα με τη διαδικασία που αναφέρεται 
στο άρθρο 24, μπορεί να λάβει απόφαση για να συντονίσει τα 
απαραίτητα μέτρα. 
Η απόφαση μπορεί να περιλαμβάνει ιδίως: 
— πληροφορίες όσον αφορά την κατάσταση που επικρατεί 
στα κράτη μέλη, που πρέπει να υποβληθεί στην Επι­
τροπή, 
— πρόγραμμα ελέγχου που θα πρέπει να διενεργηθεί από τα 
κράτη μέλη για να διαπιστωθεί η παρουσία ορισμένων 
μικροοργανισμών, καταλοίπων ή άλλων βλαβερών 
ουσιών σε προϊόντα ζωικής προέλευσης κατά τα διάφορα 
στάδια παραγωγής και διανομής, 
— μέτρα τα οποία θα ληφθούν μετά τη λήψη των αποτελε­
σμάτων του ελέγχου. 
Άρθρο 11 
Οι αρχές ενός κράτους μέλους στου οποίου την επικράτεια η 
Επιτροπή θεωρεί αναγκαίο να στείλει εκπροσώπους, παρέχει 
στους εν λόγω εκπροσώπους κάθε βοήθεια που είναι ανα­
γκαία για την εκπλήρωση των καθηκόντων τους. Άρθρο 12 
Οι κανόνες εφαρμογής των άρθρων 7 έως 11 ορίζονται, 
εφόσον είναι αναγκαίο, σύμφωνα με τη διαδικασία που 
αναφέρεται στο άρθρο 24. 
Άρθρο 13 
1. Με την επιφύλαξη των διατάξεων που περιλαμβάνονται 
σε ειδικούς κοινοτικούς υγειονομικούς κανόνες και εφόσον 
τα υγειονομικά προβλήματα το καθιστούν απαραίτητο, η 
Επιτροπή μπορεί, σύμφωνα με τη διαδικασία που αναφέρεται 
στο άρθρο 24, να καταρτίσει κατάλογο εθνικών εργαστηρίων 
αναφοράς στην Κοινότητα, τα οποία υποδεικνύονται από τα 
κράτη μέλη, προκειμένου να εξασφαλίσει την εναρμονισμένη 
λειτουργία των εν λόγω εργαστηρίων. 
2. Η Επιτροπή, σύμφωνα με την ίδια διαδικασία, μπορεί να 
υποδείξει, ανάλογα με το πρόβλημα και το είδος προϊόντος, 
ένα ή περισσότερα κοινοτικά εργαστήρια αναφοράς. Τα 
καθήκοντα και οι όροι λειτουργίας των κοινοτικών εργαστη­
ρίων αναφοράς καθορίζονται από την Επιτροπή σύμφωνα με 
τη διαδικασία που αναφέρεται στο άρθρο 24. 
Άρθρο 14 
Η Επιτροπή μπορεί να πραγματοποιήσει συστάσεις με 
κατευθυντήριες γραμμές όσον αφορά καλές πρακτικές 
παρασκευής κατά τα διάφορα στάδια παραγωγής και διανο­
μής. Οι συστάσεις αυτές μπορούν να περιλαμβάνουν λεπτο­
μερείς διευθετήσεις σχετικά με τους ελέγχους που πρέπει να 
διενεργούν οι παρασκευαστές. 
Άρθρο 15 
Οι κανόνες που ορίζονται στον κανονισμό (ΕΟΚ) του Συμβου­
λίου, σχετικά με τους κτηνιατρικούς ελέγχους κατά τις 
ενδοκοινοτικές συναλλαγές ενόψει της δημιουργίας της 
εσωτερικής αγοράς, εφαρμόζονται, ιδίως όσον αφορά την 
οργάνωση των ενεργειών που πρέπει να αναληφθούν μετά 
τους ελέγχους που διενεργούνται από το κράτος μέλος 
προορισμού, καθώς και τα μέτρα προστασίας που πρέπει να 
εφαρμοστούν. 
ΚΕΦΑΛΑΙΟ III 
Ειδικοί υγειονομικοί κανόνες 
Άρθρο 16 
1. Οι διατάξεις των άρθρων 17, 18 και 19 εφαρμόζονται σε 
προϊόντα ζωικής προέλευσης τα οποία δεν διέπονται επί 
του παρόντος από ειδικούς κοινοτικούς υγειονομικούς 
κανόνες. 
2. Η Επιτροπή, εφόσον είναι απαραίτητο για την ενιαία 
εφαρμογή του παρόντος κανονισμού, μπορεί, σύμφωνα με τη 
Αριθ. C 327/32 Επίσημη Εφημερίδα των Ευρωπαϊκών Κοινοτήτων 30. 12. 89 
διαδικασία που αναφέρεται στο άρθρο 24, να καταρτίσει 
κατάλογο των προϊόντων ζωικής προέλευσης, που αναφέρο­
νται στην παράγραφο 1, ή να τροποποιήσει τον εν λόγω 
κατάλογο. 
Άρθρο 17 
Οι ακόλουθοι όροι εφαρμόζονται στην παραγωγή και τη 
διάθεση στην αγορά των προϊόντων ζωικής προέλευσης που 
αναφέρονται στο άρθρο 16, παράγραφος 1. 
1. Η εγκατάσταση στην οποία έχουν προετοιμαστεί, μετα­
ποιηθεί ή συσκευασθεί, πρέπει να έχει επιθεωρηθεί 
σύμφωνα με το άρθρο 18 για να εξασφαλιστεί ότι πληροί 
τις απαιτήσεις των κεφαλαίων Ι και II του παραρτήμα­
τος. 
2. Τα προϊόντα πρέπει να έχουν ελεγχθεί σύμφωνα με το 
κεφάλαιο III του παραρτήματος. 
3. Τα προϊόντα, εφόσον είναι συσκευασμένα, πρέπει να 
έχουν συσκευασθεί σύμφωνα με το κεφάλαιο IV του 
παραρτήματος. 
4. Η σήμανση των προϊόντων πρέπει να είναι σύμφωνη με το 
κεφάλαιο V του παραρτήματος. 
5. Τα προϊόντα πρέπει να μεταφέρονται και να αποθηκεύο­
νται σύμφωνα με το κεφάλαιο VI του παραρτήματος. 
Άρθρο 18 
1. Για να είναι δυνατή η επιθεώρηση και η ανεύρεση της 
εγκατάστασης προέλευσης, τα κράτη μέλη καταχωρούν σε 
μητρώα όλες τις εγκαταστάσεις και δίνουν σε κάθε μία έναν 
επίσημο αριθμό. Τα μητρώα πρέπει να είναι ενημερωμένα. 
2. Η επιθεώρηση και ο έλεγχος των εγκαταστάσεων διε­
νεργούνται από την αρμόδια αρχή η οποία έχει ανά πάσα 
στιγμή ελεύθερη πρόσβαση σε όλα τα τμήματα των εγκατα­
στάσεων, προκειμένου να εξασφαλίσει την τήρηση των όρων 
του παρόντος κανονισμού. 
3. Αν κατά τον έλεγχο προκύψει ότι δεν τηρούνται όλοι οι 
όροι του παρόντος κανονισμού, η αρμόδια αρχή λαμβάνει τα 
κατάλληλα μέτρα. 
4. Οι αναλύσεις και οι δοκιμασίες πρέπει να διενεργούνται 
σύμφωνα με αποδεδειγμένες και επιστημονικά αναγνωρισμέ­
νες μεθόδους, ιδίως με τις μεθόδους που περιλαμβάνονται 
στις κοινοτικές διατάξεις ή σε άλλες διεθνείς προδιαγρα­
φές. 
5. Η Επιτροπή ορίζει τις μεθόδους αναφοράς σύμφωνα με 
τη διαδικασία που αναφέρεται στο άρθρο 24. 
Άρθρο 19 
1. Οι κτηνιατρικοί εμπειρογνώμονες της Επιτροπής μπο­
ρούν, στο μέτρο που είναι απαραίτητο για την ενιαία εφαρ­
μογή του παρόντος κανονισμού, να διενεργούν ελέγχους 
επιτόπου· μπορούν ιδίως να εξακριβώνουν αν οι εγκαταστά­
σεις συμβιβάζονται πράγματι με τους όρους του παρόντος 
κανονισμού. Η Επιτροπή πληροφορεί τα κράτη μέλη σχετικά 
με τα αποτελέσματα των ελέγχων αυτών. Το κράτος μέλος στου οποίου το έδαφος διενεργείται ο 
έλεγχος παρέχει στους εμπειρογνώμονες κάθε βοήθεια που 
είναι απαραίτητη για την εκπλήρωση των καθηκόντων 
τους. 
Οι γενικές διατάξεις εφαρμογής του παρόντος άρθρου καθο­
ρίζονται σύμφωνα με τη διαδικασία που αναφέρεται στο 
άρθρο 24. 
2. Το ενδιαφερόμενο κράτος μέλος λαμβάνει όλα τα μέτρα 
που είναι αναγκαία για να ληφθούν υπόψη τα αποτελέσματα 
των ελέγχων που αναφέρονται στην παράγραφο 1. Στην 
περίπτωση που το κράτος μέλος δεν λάβει τα μέτρα αυτά, η 
Επιτροπή μπορεί, σύμφωνα με τη διαδικασία που αναφέρεται 
στο άρθρο 23, να απαγορεύσει τη διάθεση στην αγορά 
προϊόντων ζωικής προέλευσης που προέρχονται από την 
εγκατάσταση η οποία δεν συμβιβάζεται πλέον με τις διατά­
ξεις του παρόντος κανονισμού. 
ΚΕΦΑΛΑΙΟ IV 
Τελικές διατάξεις 
Άρθρο 20 
Το παράρτημα τροποποιείται από την Επιτροπή, σύμφωνα με 
τη διαδικασία που αναφέρεται στο άρθρο 24, έτσι ώστε να 
ευθυγραμμιστεί με τις προόδους της τεχνολογίας. 
Άρθρο 21 
Έως ότου εφαρμοστούν οι κοινοτικοί κανόνες σχετικά με την 
εισαγωγή προϊόντων ζωικής προέλευσης από τρίτες χώρες, 
τα κράτη μέλη θα εφαρμόζουν στις εισαγωγές αυτές όρους 
τουλάχιστον ισοδύναμους με εκείνους που αναφέρονται στον 
παρόντα κανονισμό. 
Άρθρο 22 
Η Επιτροπή επικουρείται από τη Μόνιμη Κτηνιατρική Επι­
τροπή η οποία συστάθηκε με την απόφαση 68/361/ΕΟΚ (*), 
και η οποία στο εξής καλείται «η επιτροπή». 
, Άρθρο 23 
1. Σε περίπτωση που χρησιμοποιείται η διαδικασία που 
αναφέρεται στο παρόν άρθρο εφαρμόζονται οι ακόλουθες 
διατάξεις. 
2. Ο εκπρόσωπος της Επιτροπής υποβάλλει στην επιτροπή 
σχέδιο των μέτρων που πρέπει να ληφθούν. Η επιτροπή 
διατυπώνει τη γνώμη της σχετικά με το σχέδιο εντός χρονι­
κού διαστήματος που ορίζει ο πρόεδρος της ανάλογα με τον 
επείγοντα χαρακτήρα του θέματος. Η γνώμη διατυπώνεται 
με την πλειοψηφία που ορίζεται στο άρθρο 148 παράγραφος 2 
της συνθήκης για τις περιπτώσεις που το Συμβούλιο αποφα-
(») ΕΕ αριθ. L 255 της 8. 10. 1968, σ. 23. 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/33 
σίζει κατόπιν προτάσεως της Επιτροπής. Οι ψήφοι των 
εκπροσώπων των κρατών μελών που μετέχουν της επιτροπής 
σταθμίζονται όπως προβλέπεται στο εν λόγω άρθρο. 
3. Η Επιτροπή θεσπίζει τα προβλεπόμενα μέτρα εφόσον 
είναι σύμφωνα με τη γνώμη της επιτροπής. 
4. Αν τα προβλεπόμενα μέτρα δεν είναι σύμφωνα με τη 
γνώμη της επιτροπής, ή αν δεν διατυπωθεί γνώμη, η Επιτροπή 
υποβάλλει αμέσως στο Συμβούλιο πρόταση σχετικά με τα 
μέτρα που πρέπει να ληφθούν. Το Συμβούλιο αποφασίζει με 
ειδική πλειοψηφία. 
Σε περίπτωση που, μετά τη λήξη περιόδου 15 ημερών από την 
ημερομηνία υποβολής στο Συμβούλιο, το Συμβούλιο δεν έχει 
λάβει απόφαση, τα προτεινόμενα μέτρα θεσπίζονται από την 
Επιτροπή. 
Άρθρο 24 
1. Σε περίπτωση που χρησιμοποιείται η διαδικασία που 
αναφέρεται στο παρόν άρθρο εφαρμόζονται οι ακόλουθες 
διατάξεις. 
2. Ο εκπρόσωπος της Επιτροπής υποβάλλει στην επιτροπή 
σχέδιο των μέτρων που πρέπει να ληφθούν. Η επιτροπή 
διατυπώνει τη γνώμη της σχετικά με το σχέδιο εντός χρονικού 
διαστήματος που ορίζει ο πρόεδρος της ανάλογα με τον 
επείγοντα χαρακτήρα του θέματος. Η γνώμη διατυπώνεται 
με την πλειοψηφία που ορίζεται στο άρθρο 148 παράγραφος 2 της συνθήκης για τις περιπτώσεις που το Συμβούλιο αποφα­
σίζει κατόπιν προτάσεως της Επιτροπής. Οι ψήφοι των 
εκπροσώπων των κρατών μελών που μετέχουν της επιτροπής 
σταθμίζονται όπως προβλέπεται στο εν λόγω άρθρο. Ο 
πρόεδρος δεν ψηφίζει. 
3. Η Επιτροπή θεσπίζει τα προβλεπόμενα μέτρα εφόσον 
είναι σύμφωνα με τη γνώμη της επιτροπής. 
4. Σε περίπτωση που τα προβλεπόμενα μέτρα δεν είναι 
σύμφωνα με τη γνώμη της επιτροπής ή αν δεν διατυπωθεί 
γνώμη, η Επιτροπή υποβάλλει αμέσως στο Συμβούλιο πρό­
ταση σχετικά με τα μέτρα που πρέπει να ληφθούν. Το 
Συμβούλιο αποφασίζει με ειδική πλειοψηφία. 
Σε περίπτωση που, μετά τη λήξη περιόδου τριών μηνών από 
την ημερομηνία υποβολής στο Συμβούλιο, το Συμβούλιο δεν 
έχει λά'βει απόφαση, τα προτεινόμενα μέτρα θεσπίζονται από 
την Επιτροπή. 
Άρθρο 25 
Ο παρών κανονισμός αρχίζει να ισχύει την 30ή ημέρα από τη 
δημοσίευση του στην Επίσημη Εφημερίδα των Ευρωπαϊκών 
Κοινοτήτων. 
Εφαρμόζεται από την 1η Ιανουαρίου 1993. 
Ο παρών κανονισμός είναι δεσμευτικός ως προς όλα τα μέρη 
του και ισχύει άμεσα σε κάθε κράτος μέλος. 
ΠΑΡΑΡΤΗΜΑ 
ΚΕΦΑΛΑΙΟ Ι 
Γενικές απαιτήσεις για τις εγκαταστάσεις και τις ψυκτικές αποθήκες 
Οι εγκαταστάσεις πρέπει να διαθέτουν τουλάχιστον. 
1. Χώρους εργασίας κατάλληλου μεγέθους ώστε να επιτρέπουν εργασία κάτω από καλές συνθήκες. Οι χώροι 
πρέπει να είναι σχεδιασμένοι και διευθετημένοι κατά τρόπον ώστε να αποφεύγεται η μόλυνση του προϊόντος. 
Εφόσον είναι απαραίτητο, πρέπει να υπάρχουν ξεχωριστοί χώροι έτσι ώστε να διευκολύνονται οι εργασίες και 
να αποφεύγεται η εκ νέου μόλυνση του τελικού προϊόντος. 
2. Οι χώροι στους οποίους πραγματοποιείται η προετοιμασία, η επεξεργασία ή η μεταποίηση πρέπει να 
διαθέτουν: 
α) δάπεδο από αδιάβροχο υλικό που μπορεί να καθαριστεί και να απολυμανθεί εύκολα, διαστρωμένο κατά 
τέτοιον τρόπο ώστε να διευκολύνεται η ροή των υδάτων, ή εξοπλισμό για την απομάκρυνση των 
υδάτων 
β) λείους, ανθεκτικούς, στεγανούς τοίχους με επίστρωση από υλικό ανοικτού χρώματος που μπορεί να 
πλυθεί, ύψους έως δύο μέτρων. Τα σημεία όπου οι τοίχοι εφάπτονται με το πάτωμα πρέπει να είναι 
στρογγυλευμένα ή τελειωμένα με παρόμοιο τρόπο· 
γ) πόρτες από υλικό που δεν φθείρεται, και αν είναι ξύλινες, με επίστρωση από λείο και αδιάβροχο υλικό και 
στις δύο πλευρές· 
δ) οροφή καθαρή και δυνάμενη να καθαριστεί εύκολα, ελλείψει αυτής, σκεπή με εσωτερική επιφάνεια η οποία 
να πληροί τους όρους αυτούς· 
Αριθ. C 327/34 Επίσημη Εφημερίδα των Ευρωπαϊκών Κοινοτήτων 30. 12. 89 
ε) άσηπτο και άοσμο μονωτικό υλικό· 
στ) επαρκή εξαερισμό και, εάν είναι ανάγκη, καλή έξοδο του ατμού· 
ζ) επαρκή φυσικό ή τεχνητό φωτισμό· 
η) εξοπλισμό, σε επαρκή αριθμό, για τον καθαρισμό και την απολύμανση των χεριών καθώς και για τον 
καθαρισμό των εργαλείων με ζεστό νερό. Για το πλύσιμο των χεριών οι εγκαταστάσεις πρέπει να είναι 
εφοδιασμένες με θερμό και ψυχρό τρεχούμενο νερό, προϊόντα καθαρισμού και απολύμανσης και υγιεινά 
μέσα για το στέγνωμα των χεριών. Ο χειρισμός των βρυσών που προορίζονται να χρησιμοποιηθούν από 
άτομα τα οποία χειρίζονται μη συσκευασμένα προϊόντα δεν πρέπει να γίνεται με τα χέρια ή τους 
βραχίονες. 
3. Επαρκή αριθμό αποδυτηρίων με λείους, στεγανούς και επιδεκτικούς πλύσεως τοίχους και δάπεδα, νιπτήρες 
και αποχωρητήρια. Τα τελευταία δεν πρέπει να επικοινωνούν απευθείας με τους χώρους εργασίας. Οι 
εγκαταστάσεις για το πλύσιμο των χεριών πρέπει να πληρούν τις απαιτήσεις του σημείου 2 η). 
4. Επαρκή μέσα για τον καθαρισμό και την απολύμανση του εξοπλισμού και των εργαλείων. 
5. Επαρκή χωρητικότητα για την αποθήκευση του προϊόντος κάτω από κατάλληλες συνθήκες. Οι ψυκτικές 
αποθήκες πρέπει να πληρούν τις υγειονομικές προδιαγραφές. 
6. Σύστημα εκκένωσης των υδάτων το οποίο να ανταποκρίνεται στις υγειονομικές προδιαγραφές. 
7. Εξοπλισμό που να παρέχει αποκλειστικά πόσιμο νερό κατά την έννοια της οδηγίας 80/778/ΕΟΚ (') σχετικά με 
την ποιότητα του νερού που προορίζεται για ανθρώπινη κατανάλωση. 
Ωστόσο, επιτρέπεται, κατ' εξαίρεση, η χρήση μη πόσιμου νερού για την παραγωγή ατμού με σκοπό την 
κατάσβεση πυρκαγιών και για ψυκτικούς σκοπούς, υπό τον όρο ότι οι σχετικοί αγωγοί δεν επιτρέπουν τη χρήση 
του νερού αυτού για άλλους σκοπούς και δεν υπάρχει κίνδυνος άμεσης ή έμμεσης μόλυνσης του προϊόντος. Οι 
αγωγοί που μεταφέρουν μη πόσιμο νερό πρέπει να διαχωρίζονται σαφώς από εκείνους που μεταφέρουν πόσιμο 
νερό. 
8. Οι εγκαταστάσεις και ο εξοπλισμός που χρησιμοποιούνται για την παρασκευή προϊόντων ζωικής προέλευσης 
πρέπει να διατηρούνται σε καλή κατάσταση και να ανταποκρίνονται στις ακόλουθες απαιτήσεις: 
α) ο εξοπλισμός, η αγωγή και τα εργαλεία ή οι επιφάνειες τους που έρχονται σε άμεση επαφή με το προϊόν 
πρέπει να είναι κατασκευασμένοι από υλικό λείο, δυνάμενο να καθαριστεί και να απολυμανθεί εύκολα, 
ανθεκτικό στην οξείδωση και το οποίο δεν μεταφέρει στο προϊόν ουσίες σε ποσότητες που να θέτουν σε 
κίνδυνο την υγεία των ανθρώπων, να αλλοιώνουν τη σύνθεση του προϊόντος ή να επηρεάζουν τις 
οργανοληπτικές του ιδιότητες-
β) οι αποθήκες με μηχανήματα ψύξης και κατάψυξης πρέπει να είναι εξοπλισμένες με όργανα για τη μέτρηση 
και την καταγραφή της θερμοκρασίας· 
γ) οι εγκαταστάσεις θερμικής επεξεργασίας πρέπει να είναι εξοπλισμένες με κατάλληλα όργανα για τον 
έλεγχο και την καταγραφή της θερμοκρασίας μεταποίησης καθώς και της ώρας. 
9. Η εγκατάσταση πρέπει να διαθέτει δικό της εργαστήριο ή να κάνει χρήση των υπηρεσιών εργαστηρίου 
οργανωμένου και εξοπλισμένου κατά τέτοιον τρόπο ώστε, κατά την γώμη της αρμόδιας αρχής, να είναι σε θέση 
να πραγματοποιεί τις αναγκαίες αναλύσεις. 
10. Οι αποθήκες με μηχανήματα ψύξης και κατάψυξης που δεν βρίσκονται στο χώρο μιας εγκατάστασης και στις 
οποίες αποθηκεύονται μη συσκευασμένα προϊόντα ζωικής προέλευσης πρέπει να πληρούν υγειονομικές 
προδιαγραφές. 
ΚΕΦΑΛΑΙΟ II 
Υγειονομικές απαιτήσεις που αφορούν την εγκατάσταση, τον εξοπλισμό και το προσωπικό 
1. Απαιτείται τέλεια καθαριότητα εκ μέρους του προσωπικού, καθώς και στους χώρους της εγκατάστασης και 
τον εξοπλισμό: 
α) το προσωπικό που πραγματοποιεί την επεξεργασία προϊόντων ζωικής προέλευσης πρέπει, ιδίως, να φέρει 
καθαρά ενδύματα εργασίας και να έχει καθαρά χέρια. Απαγορεύεται το κάπνισμα στους χώρους όπου γίνεται η 
επεξεργασία ή όπου αποθηκεύονται τα προϊόντα ζωικής προέλευσης· 
β) δεν επιτρέπεταιη είσοδος ζώων στις εγκαταστάσεις, εξαιρουμένων εκείνων που προορίζονται για σφαγή. Πρέπει 
να εξολοθρεύονται συστηματικά τα τρωκτικά, έντομα και άλλα βλαβερά ζωύφια· 
(') ΕΕ αριθ. L 229 της 30. 8. 1980, σ. 11. 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/35 
γ) ο εξοπλισμός, οι περιέκτες, οι δεξαμενές και το υλικό που έρχονται σε επαφή με προϊόντα ζωικής προέλευσης 
πρέπει να διατηρούνται καθαροί και να πλένονται, να καθαρίζονται και να απολυμαίνονται όταν είναι αναγκαίο 
τουλάχιστον μια φορά κατά τη διάρκεια της εργάσιμης ημέρας, εφόσον πρόκειται για προετοιμασία 
αλλοιώσιμων προϊόντων 
δ) οι συσκευασίες που μπορούν να ξαναχρησιμοποιηθούν πρέπει να πλένονται, να καθαρίζονται και να 
απολυμαίνονται πριν από κάθε νέα χρήση· 
ε) απαγορεύεται σε οποιοδήποτε άτομο που αποτελεί πιθανή πηγή μόλυνσης, ιδίως μέσω παθογόνων μικροβίων, να 
ασχολείται με μη συσκευασμένα προϊόντα ζωικής προέλευσης. 
2. Το προσωπικό πρέπει να πραγματοποιεί όλες τις εργασίες κάτω από καλές συνθήκες υγιεινής. Πρέπει να 
λαμβάνονται κατάλληλα μέτρα ώστε τα προϊόντα ζωικής προέλευσης να προστατεύονται από μόλυνση μετά την 
επεξεργασία. Εφόσον είναι αναγκαίο, το τελικό προϊόν περιτυλίγεται αμέσως μετά το τέλος της παρασκευής. 
3. Οι πρώτες ύλες, τα συστατικά των τροφίμων, οι πρόσθετες ουσίες και οι άλλες ουσίες που χρησιμοποιούνται 
για την παρασκευή των προϊόντων πρέπει να είναι σε καλή κατάσταση και να συμβιβάζονται με τη σχετική 
νομοθεσία. 
Στους χώρους εργασίας δεν πρέπει να υπάρχουν προϊόντα, πρόσθετες ή χημικές ουσίες, εκτός αν προορίζονται για 
την παρασκευή προϊόντων ζωικής προέλευσης, τον καθαρισμό ή τη συντήρηση του εξοπλισμού και της 
εγκατάστασης. 
4. Οι χημικές ουσίες που χρησιμοποιούνται για τον καθαρισμό και την απολύμανση πρέπει να έχουν εγκριθεί 
επισήμως για το σκοπό αυτό. 
5. Οι χώροι, οι εγκαταστάσεις και ο εξοπλισμός μπορούν να χρησιμοποιηθούν για την παραγωγή προϊόντων που 
δεν προορίζονται για ανθρώπινη κατανάλωση μόνο κάτω από τις ακόλουθες προϋποθέσεις: 
ί) η αποθήκευση των πρώτων υλών που δεν είναι κατάλληλες για ανθρώπινη κατανάλωση, η παρασκευή και η 
αποθήκευση των προϊόντων που δεν είναι κατάλληλα για ανθρώπινη κατανάλωση, πρέπει να μην συμπίπτουν 
χρονικά ή τοπικά με εκείνες που προορίζονται για ανθρώπινη κατανάλωση· 
ii) ο εξοπλισμός που έχει έρθει σε επαφή με υλικό που δεν είναι κατάλληλο για ανθρώπινη κατανάλωση πρέπει να 
καθαρίζεται και να απολυμαίνεται πριν χρησιμοποιηθεί για την παρασκευή προϊόντων ζωικής προέλευσης που 
προορίζονται για ανθρώπινη κατανάλωση· 
iii) οι πρώτες ύλες και τα τελικά προϊόντα πρέπει να φέρουν κατάλληλες ενδείξεις που δηλώνουν σαφώς ότι είναι 
ακατάλληλα για ανθρώπινη κατανάλωση. 
6. Ιατρικό πιστοποιητικό απαιτείται από κάθε άτομο που ασχολείται με την προετοιμασία και τη συσκευασία 
προϊόντων ζωικής προέλευσης. Τούτο πιστοποιεί ότι τίποτα δεν αντιτίθεται σε αυτή την απασχόληση και πρέπει να 
ανανεώνεται κάθε έτος, εκτός εάν έχει εγκριθεί σύμφωνα με τη διαδικασία του άρθρου 24 άλλο σύστημα ιατρικής 
εξέτασης του προσωπικού, που παρέχει ισοδύναμες εγγυήσεις. 
ΚΕΦΑΛΑΙΟ III 
Υγειονομικός έλεγχος και επιτήρηση της παραγωγής 
Οι αρμόδιες αρχές καθιερώνουν σύστημα ελέγχου το οποίο περιλαμβάνει ιδίως: 
1. Επιθεώρηση των εγκαταστάσεων σε τακτικά διαστήματα για να εξακριβώνεται ιδίως: 
α) η τήρηση των όρων που αφορούν τους χώρους, τις αίθουσες, τις εγκαταστάσεις και τον εξοπλισμό· 
β) η καθαριότητα των εγκαταστάσεων, του εξοπλισμού και των εργαλείων καθώς και η υγιεινή του 
προσωπικού-
γ) — αν οι πρώτες ύλες είναι σε καλή κατάσταση και κατάλληλες για τη χρήση για την οποία προορίζο­
νται, 
— αν ο χειρισμός των προϊόντων πραγματοποιείται με σωστό τρόπο, 
— η μικροβιολογική κατάσταση και η κατάσταση υγιεινής των προϊόντων ζωικής προέλευσης, 
— παρουσία καταλοίπων ουσιών που έχουν φαρμακολογική ή ορμονική δράση, καθώς και αντιβιοτικών, 
απορρυπαντικών ή άλλων ουσιών που είναι επιβλαβείς ή που ενδέχεται να καταστήσουν την κατανάλωση 
επικίνδυνη ή επιβλαβή για την ανθρώπινη υγεία σε περίπτωση που τα κατάλοιπα αυτά υπερβαίνουν τα 
επιτρεπόμενα όρια, 
— αν η σήμανση έχει πραγματοποιηθεί με σωστό τρόπο. 
2. Έλεγχος των συνθηκών αποθήκευσης και μεταφοράς. 
Αριθ. C 327/36 Επίσημη Εφημερίδα των Ευρωπαϊκών Κοινοτήτων 30. 12. 89 
ΚΕΦΑΛΑΙΟ IV 
Περιτύλιξη και συσκευασία 
1. Η περιτύλιξη και η συσκευασία πρέπει να πραγματοποιούνται κάτω από ικανοποιητικές συνθήκες υγιεινής 
κατά τρόπον ώστε να αποφεύγεται η μόλυνση των προϊόντων ζωικής προέλευσης. 
2. Τα υλικά που χρησιμοποιούνται για την περιτύλιξη και τη συσκευασία πρέπει να πληρούν όλους τους κανόνες 
υγιεινής, και ιδίως: 
— δεν πρέπει να μεταβάλουν τα οργανοληπτικά χαρακτηριστικά των προϊόντων, 
— δεν πρέπει να μεταδίδουν στα προϊόντα ουσίες επιβλαβείς για την ανθρώπινη υγεία και πρέπει να συμβιβάζονται 
με την οδηγία 76/893/ΕΟΚ τουν Συμβουλίου 0) σχετικά με τα υλικά και τα προϊόντα που προορίζονται να έλθουν 
σε επαφή με τρόφιμα, 
— πρέπει να είναι αρκετά ανθεκτικά ώστε να προστατεύουν επαρκώς τα προϊόντα. 
3. Τα υλικά περιτύλιξης και συσκευασίας δεν μπορούν να χρησιμοποιηθούν εκ νέου για τα παρασκευάσματα και 
τα προϊόντα, εξαιρουμένων των περιεκτών που είναι κατασκευασμένοι από ανοξείδωτο υλικό, οι οποίοι μπορούν να 
χρησιμοποιηθούν εκ νέου μετά τον καθαρισμό και την απολύμανση τους. 
4. Τα υλικά περιτύλιξης και συσκευασίας που δεν έχουν χρησιμοποιηθεί πρέπει να αποθηκεύονται σε ξεχωριστό 
χώρο μακριά από το χώρο παραγωγής και να προστατεύονται από βρωμιά και μόλυνση. 
ΚΕΦΑΛΑΙΟ V 
Σήμανση των προϊόντων ζωικής προέλευσης 
1. Με την επιφύλαξη των απαιτήσεων που αναφέρονται στην οδηγία 79/112/ΕΟΚ σχετικά με τη σήμανση, την 
παρουσίαση και τη διαφήμιση τροφίμων προς πώληση στους τελικούς καταναλωτές (2), πρέπει να είναι δυνατός, για 
σκοπούς ελέγχου, ο προσδιορισμός της εγκατάστασης αποστολής και της παρτίδας. 
Για το σκοπό αυτό κάθε συσκευασία προϊόντος ζωικής προέλευσης που εξέρχεται από την εγκατάσταση πρέπει να. 
φέρει, υπ' ευθύνη της αρμόδιας αρχής, σήμα με τις ακόλουθες ενδείξεις: 
α) προσδιορισμό της παρτίδας· 
β) προσδιορισμό της εγκατάστασης παραγωγής μέσω: 
ί) ωοειδούς περιγράμματος, εντός του οποίου αναγράφονται τα αρχικά με λατινικούς χαρακτήρες (κεφαλαία) 
της χώρας παραγωγής, δηλαδή Β, DK, D, EL, ESP, F, IRL, I, L, NL, Ρ, UK, ακολουθούμενα από: 
— τον αριθμό εγκρίσεως της εγκατάστασης παραγωγής και 
— ένα από τα ακόλουθα αρχικά: CEE, EEG, EWG, EOF, EEC ή ΕΟΚ, 
— τα γράμματα και τα ψηφία πρέπει να έχουν ύψος τουλάχιστον 0,2 εκατοστών 
ή 
ii) της ένδειξης του ονόματος και της διευθύνσεως του παραγωγού, σύμφωνα με την οδηγία 79/112/ΕΟΚ. 
Σε περίπτωση μεταφοράς μη συσκευασμένων προϊόντων, οι πληροφορίες που αναφέρονται στα σημεία α) και β) 
καθώς και η φύση των προϊόντων αναφέρονται στα συνοδευτικά έγγραφα. 
ΚΕΦΑΛΑΙΟ VI 
Απαιτήσεις σχετικά με την αποθήκευση και τη μεταφορά 
1. Τα προϊόντα ζωικής προέλευσης τα οποία δεν μπορούν να αποθηκευτούν σε θερμοκρασία περιβάλλοντος 
πρέπει να αποθηκεύονται στις θερμοκρασίες που έχουν οριστεί από τον παρασκευαστή ώστε να εξασφαλίζεται η 
διατήρηση τους. Όσον αφορά τις ψυκτικές αποθήκες, οι θερμοκρασίες αποθήκευσης πρέπει να καταγράφονται και 
ο βαθμός ψύξης να είναι τέτοιος ώστε το προϊόν να φθάνει στην απαιτούμενη θερμοκρασία το ταχύτερο' 
δυνατό. 
(') ΕΕ αριθ. L 340 της 9. 12. 1976, σ. 19. 
(2) ΕΕ αριθ. L 33 της 8. 2. 1979, σ. 2. 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/37 
2. Τα οχήματα και οι περιέκτες που χρησιμοποιούνται για τη μεταφορά αλλοιώσιμων προϊόντων ζωικής 
προέλευσης πρέπει να είναι σχεδιασμένοι κατά τέτοιο τρόπο ώστε να μπορεί να διατηρηθεί η απαιτούμενη 
θερμοκρασία καθόλη τη διάρκεια της μεταφοράς. 
3. Τα προϊόντα ζωικής προέλευσης πρέπει να μεταφέρονται κατά τέτοιο τρόπο ώστε να προστατεύονται από κάθε 
ενδεχόμενη μόλυνση ή ζημία, λαμβάνοντας υπόψη τη διάρκεια και τις συνθήκες μεταφοράς καθώς και το 
χρησιμοποιούμενο μέσο μεταφοράς. 
4. Σύμφωνα με τη διαδικασία που ορίζεται στο άρθρο 24, η Επιτροπή μπορεί να θέσει πρόσθετους όρους για την 
αποθήκευση και τη μεταφορά συγκεκριμένων προϊόντων ζωικής προέλευσης. 
Πρόταση απόφασης του Συμβουλίου σχετικά με το καθεστώς ελέγχου στον κτηνιατρικό τομέα στο 
πλαίσιο της εσωτερικής αγοράς 
COM(89) 493 τελικό 
(Υποβληθείσα από την Επιτροπή στις 30 Οκτωβρίου 1989) 
(89/C 327/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η Κοινότητα πρέπει να θεσπίσει τα μέτρα για την 
προοδευτική εγκαθίδρυση της εσωτερικής αγοράς κατά τη 
διάρκεια περιόδου που λήγει στις 31 Δεκεμβρίου 1992· 
ότι η αρμονική λειτουργία των κοινών οργανώσεων αγοράς 
για τα ζώα, τα ζωικά προϊόντα ζωικής και, σε μερικές 
περιπτώσεις, φυτικής προέλευσης, απαιτεί την εξάλειψη των 
εμποδίων κτηνιατρικής φύσης όσον αφορά την ανάπτυξη των 
ενδοκοινοτικών συναλλαγών των εν λόγω προϊόντων ότι, για 
τον σκοπό αυτό, η ελεύθερη κυκλοφορία των γεωργικών 
προϊόντων αποτελεί θεμελιώδες στοιχείο της κοινής οργάνω­
σης της αγοράς και πρέπει να επιτρέπει την ορθολογική 
ανάπτυξη της γεωργικής παραγωγής καθώς και την άριστη 
χρησιμοποίηση των μέσων παραγωγής· 
ότι, εντούτοις, στον κτηνιατρικό τομέα, είναι σκόπιμο να 
προβλεφθεί καθεστώς ελέγχου για την προστασία της υγείας 
των ανθρώπων και των ζώων από κάθε κίνδυνο που μπορούσε 
να δημιουργηθεί από τη μετάδοση σοβαρών ζωικών ασθε­
νειών 
ότι η Επιτροπή υπέβαλε στο Συμβούλιο πρόταση κανονισμού 
(ΕΟΚ) σχετικά με τους κτηνιατρικούς ελέγχους στις ενδοκοι­
νοτικές συναλλαγές με την προοπτική της πραγματοποίησης της εσωτερικής αγοράς (})· ότι η πρόταση αυτή προβλέπει 
ιδίως ένα καθεστώς ελέγχου που πρέπει να εφαρμοσθεί 
μεταβατικά. 
ότι πρέπει να καθορισθεί από τώρα το καθεστώς ελέγχου που 
θα εφαρμόζεται στο πλαίσιο της εσωτερικής αγοράς· 
ότι η αρμονική και αποτελεσματική λειτουργία του καθε­
στώτος αυτού συνεπάγεται ότι τα περιοριστικά μέτρα πρέπει 
να λαμβάνονται από τις αρχές του κράτους μέλους, οι οποίες 
αντιμετωπίζουν την υπόνοια ή την εμφάνιση της ασθέ­
νειας· 
ότι για να εξασφαλισθούν για το σύνολο των κρατών μελών οι 
κατάλληλες εγγυήσεις, είναι σκόπιμο να προβλεφθεί ένας 
ενισχυμένος έλεγχος της Επιτροπής· 
ότι πρέπει να προβλεφθούν διαδικασίες για τη θεμελίωση 
στενής και αποτελεσματικής συνεργασίας μεταξύ της Επι­
τροπής και των κρατών μελών, στα πλαίσια της Μόνιμης 
Κτηνιατρικής Επιτροπής, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
1. Κάθε κράτος μέλος πληροφορεί αμέσως τα άλλα κράτη 
μέλη και την Επιτροπή για την υπόνοια και για την εμφάνιση 
στην επικράτεια του μεταδοτικών ασθενειών ζώων που 
δύνανται να αποτελούν σοβαρό κίνδυνο για τα ζώα, ασθενει­
ών ζώων που μεταδίδονται στον άνθρωπο και δύνανται να 
βλάψουν σοβαρά τη δημόσια υγεία. Κοινοποιεί επίσης στην 
Επιτροπή και στα άλλα κράτη μέλη τα μέτρα που εφάρμοσε. 
Τα μέτρα αυτά πρέπει να διασφαλίζουν την αποφυγή κάθε 
κινδύνου διαδόσεως της ασθένειας στην επικράτεια της 
Κοινότητας, καθώς και την αποφυγή κάθε κινδύνου που 
δύναται να βλάψει τη δημόσια υγεία. 
Ο ΕΕ αριθ. C 225 της 31. 8. 1988, σ. 4.